O‘zbekiston TIV rahbari va Qatar Islom banki ijrochi direktori investitsiya loyihalarini moliyalashtirish masalalarini muhokama qildilar. Foto: Telegram / bakhtiyor_saidov O‘zbekiston tashqi ishlar vaziri Baxtiyor Saidov Doha shahrida Qatar Islom banki ijrochi direktori Bassel Gamal bilan uchrashdi. «Qatar Islom banki ijrochi direktori janob Bassel Gamal bilan uchrashishdan mamnunmiz», – deb yozdi O‘zbekiston TIV rahbari o‘zining Telegram-kanalida. Muzokaralar kun tartibidan investitsiya loyihalarini ilgari surish, bilim almashinuvini tashkil etish, zamonaviy bank va moliya xizmatlarini rivojlantirish o‘rin oldi. Shuningdek, loyihalarni moliyalashtirish uchun qo‘shma vositalarni joriy etish masalalari muhokama qilingan.